
- వినాయక్ ‘‘దేవకన్య భూలోకానికి దిగి వచ్చే పాంటసీ సినిమాలు తెలుగులో తెరపై విడుదలై చాన్నాళ్లయింది. ఈ తరహా కథతో తెరకెక్కిన ‘ఏంజెల్’ తప్పకుండా హిట్ అవుతుంది. హీరోగా నిలదొక్కుకోవాలనే నిబద్ధతతో నాగఅన్వేష్ చేస్తున్న కృషి ప్రశంసనీయం. సిందూర పువ్వు కృష్ణారెడ్డి ఎక్కడా కాంప్రమైజ్ కాకుండా తెరకెక్కించారు’’ అని ప్రముఖ దర్శకుడు వి.వి.వినాయక్ అన్నారు. ఆయన ముఖ్య అతిథిగా పాల్గొని గురువారం హైదరాబాద్లో ‘ఏంజెల్’ టీజర్ను ఆవిష్కరించారు. శ్రీ సరస్వతి ఫిలిమ్స్ పతాకంపై సిందూరపువ్వు కృష్ణా రెడ్డి నిర్మాణ సారథ్యంలో భువన్సాగర్ నిర్మాతగా ‘ఏంజెల్’ చిత్రం రూపొందుతోంది. నాగ అన్వేష్, హెబ్బా పటేల్ జంటగా నటిస్తున్నారు. బాహుబలి పళని దర్శకత్వం వహిస్తున్నారు. సినిమా చాలా బాగా వచ్చిందని, తగిన సూచనలు ఇస్తున్న వినాయక్గారికి ధన్యవాదాలని దర్శకుడు తెలిపారు. సిందూరపువ్వు కృష్ణారెడ్డి మాట్లాడుతూ ‘‘రమేశ్ చెప్పిన చిన్న పాయింట్ నచ్చి తీస్తున్న చిత్రమిది. నాగఅన్వేష్ కోసం చాలా మంది దర్శకనిర్మాతలు మమ్మల్ని అప్రోచ్ అయినా, ఈ సినిమా అయితే బావుంటుందని మేం తెరకెక్కిస్తున్నాం. ఇందులో హీరో లుక్ చాలా ఫ్రెష్గా ఉంటుంది. గ్రాఫిక్స్ హైలైట్ అవుతాయి. క్లైమాక్స్ ఉత్కంఠభరితంగా సాగుతుంది’’ అని అన్నారు. డిపరెంట్ బ్యాక్డ్రాప్లో సాగే వైవిధ్యమైన చిత్రమని హీరో చెప్పారు. ఈ చిత్రానికి పనిచేయడం ఆనందంగా నాయిక హెబ్బా పటేల్, సంగీత దర్శకుడు భీమ్స్, రచయితలు రమేశ్, శ్రీనివాస్ తెలిపారు.

- vinayak ‘‘devakanya bhuulokaaniki digi vache pantacy cinimaalu telugulo terapai vidudalai chaannaallayindi. ee taraha kathatho terakekkina ‘enjel’ tappakunda hit avutundi. heeroga niladokkukovalane nibaddhatato nagaanvesh chestunna krushi prasamsaneeyam. sindura puvvu krishnareddy ekkada compramise kakunda terakekkinchaaru’’ ani pramukha darsakudu vi.vi.vinayak annaru. aayana mukhya atithigaa palgoni guruvaram hyderabadlo ‘enjel’ teasernu aavishkarinchaaru. shree saraswati fillims pataakampai sinduurapuvvu krishna reddi nirmaana saarathyamlo bhuvansagar nirmaatagaa ‘enjel’ chitram roopondutondi. naaga anvesh, hebba patel jantagaa natistunnaaru. bahubali palani darsakatvam vahistunnaaru. sinima chala baga vachindani, tagina suuchanalu istunna vinaayakgaariki dhanyavaadaalani darsakudu telipaaru. sinduurapuvvu krishnareddy maatlaadutuu ‘‘ramesh cheppina chinna point nachi teestunna chitramidi. nagaanvesh kosam chala mandi darsakanirmaatalu mammalni aproch aina, ee sinima ayithe bavuntundani mem terakekkistunnam. indulo heero luk chala freshga untundi. grafics hylite avtayi. climax utkantabharitamgaa saagutundi’’ ani annaru. deperent backdraplo saage vaividhyamaina chitramani heero cheppaaru. ee chitraaniki panicheyadam aanandamgaa naayika hebba patel, sangeeta darsakudu bheems, rachayitalu ramesh, srinivas telipaaru.